STATVTVM est, vt parui scholares, dum ad suffragia Sanctorum orationes dicuntur, more Conuentus sedere permittantur, neque in refectorio iuxta morem antiquum comedentes stare compellantur. Causa instituti huius fuit, vt ea debiliori ætati necessitas † imponatur, quæ a fortiore non exigitur, cum pius Pater Benedictus de huiusmodi dicat. Licet ipsa natura humana trahatur ad misericordiam in iis ætatibus, senem videlicet  infantum, tamen  ipsa authoritas Regulæ eis prospiciat.